17/02/2022 | Administración LocalMunicipal
Carballo
Modificación puntual n.º 8 do PXOM: recualificación parcial do SX-EL 0520 como aparcadoiro - polígono industrial de Bértoa

Asunto: Aprobación definitiva da modificación puntual número 8 do Plan xeral de ordenación municipal de Carballo. Publicación da normativa. Expediente 2020/X999/000935 A modificación puntual número 8 do Plan xeral de ordenación municipal de Carballo, para a recualificación parcial do SX-EL 0520 como aparcadoiro, foi aprobada definitivamente por orde da consellería de Medio Ambiente, Territorio e Vivenda de data do 12 de xaneiro de 2022. Esta foi publicada no Diario Oficial de Galicia, núm.16, do 25 de xaneiro de 2022. Por resolución da directora xeral de Ordenación do Territorio e Urbanismo do 10 de febreiro de 2022, procedeuse á inscrición da modificación puntual número 8 do Plan xeral de ordenación municipal de Carballo no Rexistro de Ordenación do Territorio e Planeamento Urbanístico de Galicia, na Sección II, Libro I, Tomo I, folla rexistral 79, co número ROTPG/P/10/2022, segundo o disposto nos artigos 88 da Lei 2/2016, do 10 de febreiro, do solo de Galicia e 208 e seguintes do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia. De conformidade co disposto polos artigos 82 e 88.4 da Lei 2/2016, do 10 de febreiro, do solo de Galicia e 70 da Lei 7/1985, do 2 de abril, reguladora das bases de réxime local, publícase a normativa que desenvolve a modificación puntual número 8 do Plan xeral de ordenación municipal de Carballo, aos efectos de aplicación e de coñecemento xeral. Normativa urbanística da modificación puntual N.º 8 do PXOM de Carballo Con esta modificación puntual varía a redacción do artigo 324 da normativa do Plan xeral de ordenación municipal (PXOM) vixente en Carballo, referente á “Ordenanza 10. Rede Viaria” introducindo condicións particulares de urbanización do aparcadoiro de vehículos pesados no parque empresarial de Bértoa. Artigo 324 da normativa do PXOM – Nova redacción Artigo 324. Ordenanza zonal 10. Rede viaria Corresponde os terreos destinados a albergar a infraestrutura de comunicacións do municipio, as zonas de aparcamento, e pequenos espazos urbanos de escasa entidade que poden ser urbanizados. A. XERALIDADES Esta ordenanza é aplicable a todos os tipos de solo destinados a sistema viario.1. Non se permitirá ningún tipo de edificación, salvo amoblamento urbano e pequenos quioscos.2. Se por razón de índole técnica fose necesario dispor algún elemento correspondente á rede de instalacións e servizos das instalacións nesta zona, realizarase, preceptivamente en solo urbano, en situación enterrada, debendo preverse neste caso unha sobrecarga de 2.000 kg/m², séndolle de aplicación o regulado nesta normativa sobre condicións particulares do uso das infraestruturas.3. As zonas de servidumes e limitacións de Dominio Público de cada infraestrutura rexeranse pola lexislación sectorial autonómica e estatal e polo proxecto de execución de construción da mesma.4. No caso de ampliación dos viarios existentes no ámbito dos núcleos rurais, deberá realizarse un estudo dos mesmos, sen que se modifiquen as aliñacións das vivendas tradicionais e os seus peches en mampostería e sen perder o carácter tradicional dos rueiros.5. Pódense situar centros de transformación soterrados nas beirarrúas. B. CONDICIÓNS DE USO 1. Uso Obrigatorio: viario, rede de comunicacións e aparcamento.2. Usos Compatibles: espazos libres.3. Usos Prohibidos: o resto. C. CONDICIÓNS DE URBANIZACIÓN DO APARCADOIRO DE VEHÍCULOS PESADOS NO PARQUE EMPRESARIAL DE BÉRTOA.1. Ámbito de aplicación: Zona de estacionamento de vehículos pesados do parque empresarial de Bértoa sinalado coa matrícula “P” na folla CA-06 do plano de ORDENACIÓN E XESTIÓN-SOLO URBANO DE CARBALLO.2. Condicións de urbanización: o proxecto construtivo que desenvolva este ámbito terá en conta as seguintes condicións particulares:  Integrar no deseño a solución contemplada no proxecto “Continuidade da senda ciclo peonil: Avda. Bértoa – Polígono Industrial de Bértoa”, aprobado na Xunta de Goberno Local do 19 de agosto de 2020, respectando os accesos e acabados previstos no devandito proxecto.  Dar cumprimento á condición establecida no artigo 75.2 a) 2.º do Regulamento da lei do solo de Galicia (RLSG) inserindo unha malla de arboredo, a razón como mínimo de 1 árbore por cada 3 prazas de estacionamento.  Prever unha solución de pantalla visual máis densa nas frontes oeste e sur da zona de estacionamento, na que se combinen especies arbustivas autóctonas de diverso porte, distribuídas co obxecto de crear unha pantalla vexetal adaptada en altura ás grandes volumetrías dos vehículos e remolques industriais para cubrir a visión dos vehículos dende a rasante do terreo.  Pavimentar a zona de estacionamento cun acabado acorde á súa función con aglomerado asfáltico ou outro material similar, acoutando as prazas coas dimensións adecuadas mediante pintura viaria. Carballo, 14 de febreiro de 2022. O alcalde Evencio Ferrero Rodríguez